Kamu bisa jelasin ke aku soal Stesen Maluri dalam bahasa melayu?

Stesen Maluri ialah stesen transit bersepadu yang terletak di Cheras, Kuala Lumpur, Malaysia. Maluri merupakan stesen bagi Laluan Ampang dan Laluan Sungai Buloh-Kajang (SBK). Stesen ini dinamakan sempena kawasan perumahan Taman Maluri terletak berhampiran stesen ini.

Stesen ini mula dibuka kepada awam dengan perasmian segmen pertama STAR LRT (kini Laluan Ampang) yang melalui 13 stesen bertingkat antara stesen Ampang dan stesen Sultan Ismail pada 16 Disember 1996. Laluan Sungai Buloh-Kajang pula mula berkhidmat di stesen ini pada 17 Julai 2017 dengan perasmian fasa kedua laluan ini antara stesen Muzium Negara dan stesen Kajang.

Di bawah hak penamaan stesen yang diberikan oleh MRT Corp, stesen MRT Maluri dipanggil Stesen MRT Aeon-Maluri. Stesen LRT Maluri masih dikekalkan nama asalnya.